गोदावरी नदी
गोदावरी दक्षिण भारत की एक प्रमुख नदी है| यह नदी दूसरी प्रायद्वीपीय नदियों में से सबसे बड़ी नदी है। इसे दक्षिण गंगा भी कहा जाता है। इसकी उत्पत्ति पश्चिमी घाट में त्रयंबक पहाड़ी से हुई है। यह महाराष्ट्र में नासिक जिले से निकलती है। इसकी लम्बाई प्रायः 1465 किलोमीटर है। इस नदी का पाट बहुत बड़ा है। गोदावरी की उपनदियों में प्रमुख हैं प्राणहिता, इन्द्रावती, मंजिरा। यह महाराष्ट, तेलंगाना और आंध्र प्रदेश से बहते हुए राजहमुन्द्री शहर के समीप बंगाल की खाड़ी मे जाकर मिलती है।
गिरि नदी
गिरि नदी (Giri River), जो गिरिगंगा (Giriganga) भी कहलाती है, भारत के हिमाचल प्रदेश राज्य में बहने वाली एक नदी है। यह यमुना नदी की एक उपनदी है। यह शिमला ज़िले में जुब्बल तहसील में हिमालय की कोटखाई पहाड़ियों में स्थित गिरिगंगा मन्दिर के समीप उत्पन्न होती है। फिर सिरमौर ज़िले से होती हुई यह उत्तराखण्ड की सीमा के पास यमुना नदी में विलय होती है।